
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός τύπου για την αξιολόγηαη τών προσφορών από τα όρ¬ 
γανα εκτελέσεως προμηθειών των Ε.Δ. 1 * 

Σύσταση ίδιου Νομικού Προσώπου στην Κοινότητα Γκρίκας Νομού 
Θεσπρωτίας με την επωνυμία «Σχολική Επιτροπή Δημοτικού 
Σχολείου Γκρίκας - Ψάκκας και Νηπιαγωγείου Κοινότητας 

Γ κρίκας. 2 

Ανανέωση άδειας λειτουργίας εργαστηρίου Πυρηνικής Ιατρικής «0 
ΙΠΠΟΚΡΑΤΗΣ» κατηγ. Α-2 στην οδό Τσιμισκή 66 στη Θεσ/ 

νίκη. .. 3 

Σύσταση νομικού προσώπου «στην Κοινότητα Πλατανίων Νομού 
Ιωαννίνων με την επωνυμία «ΚΟΙΝΟΤΙΚΗ ΒΙΒΛΙΟΘΗΚΗ 

ΠΛΑΤΑΝΙΩΝ (ΤΣΕΡΙΤΣΑΝΩΝ). 4 

Τροποποίηση Οργανισμού Εσωτερικής Υπηρεσίας της Κοινότητας 

Περάματος Ν. Ιωαννίνων. 5 

Σύσταση αναπτυξιακού συνδέσμου κοινοτήτων με την επωνυμία 
«Αναπτυξιακός Σύνδεσμος Δήμου Καρδίτσας και Πέριξ κοινοτή¬ 
των» στο Νομό Καρδίτσας. 6 

Σύσταση Τ.Ο.Ε.Β. Πλαγίων Ν. Κιλκίς. 7 

Έγκριση Πρακτικρύ Ε.Ρ.Φ. Λιμένα Νάξου.>. 8 

Υπαγωγή του μόνιμου Προσωπικού της Κοινότητας Αγ. Νικολάου 

Ν. Μεσσηνίας στις διατάξεις του Ν. 1188/81. 9 

Σύσταση Δημοτικής Επιχείρησης στο Δήμο Ξάνθης Ν. Ξάνθης . 10 
Σύσταση κοινοτικής επιχείρησης με την επωνυμία «Λουτρά Λουτρα¬ 
κιού Πέλλας» αμιγής κοινοτική επιχείρηση στην κοινότητα Λου¬ 
τρακιού Ν. Πέλλας.11 

Σύσταση νομικού προσώπου στην Κ'—•^'τητα Φρ. Μετοχίων του Νο¬ 
μού Ρεθύμνης με την επωνυμία^ Ίκή Επιτροπή Δημοτικού 
και Νηπιαγωγείου Φρ. Μετοχίων .12 

ΔΙΟΡΘΩΣΕΙΣ ΣΦΑ.««ΙΆΤΩΝ 

Διορθώσεις σφαλμάτων στις 1125646/955/0015/ΠΟΛ. 
1271/89 και 1127421/974/0015/89 αποφάσεις Υπουρ¬ 
γείου Οικονομικών.13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.092,5/3γ/126092 (1) 

Καθορισμός τύπου για την αξιολόγηση των προσφορών από τα όργανα 
εκτελέσεως προμηθειών των Ε.Δ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Εχοντας υπόψη: 

α. Τις διατάξεις του άρθρου 50 του ΝΔ 721/70 «Περί Οικονομικής 


Μερίμνης και Λογιστικού των Ενόπλων Δυνάμεων» (ΦΕΚ 251/70 
ΤΕΥΧΟΣ Α). 

β. Το ΠΔ 284/89 «Τροποποίηση, συμπλήρωση κλπ. του ΠΔ 785/ 
1978 «Περί Προμηθειών. Εργολαβιών και Εκτελέσεως Εργασιών των 
Ενόπλων Δυνάμεων» (Α181), όπως το Διάταγμα αυτό έχει τροποποιη¬ 
θεί με τα ΠΔ 909/1981 (Α231), 525/1985 (Α190) και 292/1988 
(Α136). 

γ. Την με αριθμό πρωτοκόλλου Υ886/27.11.89 απόφαση του 
Πρωθυπουργού «Καθορισμός αρμοδιοτήτων Αναπληρωτή Υπουργού 
Εθνικής Άμυνας Κάρολου Παπούλια» (ΦΕΚ 878/29.11.89 ΤΕΥ¬ 
ΧΟΣ Β). 

δ. Την από 8.1.1990 σχετική εισήγηση του Γενικού Επιτελείου 
Εθνικής Άμυνας, αποφασίζουμε: 

ΑΡΘΡΟ 1 

1. Για την πληρέστερη αξιολόγηση των προσφορών καθορίζεται ο τύ¬ 
πος υπολογισμού της ανηγμένης τιμής με βάση τους παρακάτω παρά¬ 
γοντες: . 

α. Της συνολικής αξίας της προσφοράς, της χρονικής και ποσο¬ 
στιαίας κατανομής των δόσεων (πληρωμών) προς τον προμηθευτή, των 
όρων χρηματοδότησης της προσφοράς, της αναπροσαρμογής των τι¬ 
μών και του χρόνου παράδοσης των υλικών (Κόστος προμήθειας). 

β. Της Τεχνικής/Επιχειρησιακής βαθμολογίας. 

γ. Της βαθμολογίας των Αντισταθμιστικών Ωφελημάτων. 

ΑΡΘΡΟ 2 

1. Για την εφαρμογή των παραπάνω, θα χρησιμοποιείται ο εξής τύ¬ 
πος υπολογισμού: 

Κόστος Προμήθειας 

Ανηγμένη Τιμή = -·- 

0.8 (Βαθμ. Τεχν./Επιχ) + 0.2(Βαθμ. ΑΩ) 

Για προϊόντα εγχώριας παραγωγής, η ελληνική προστιθέμενη αξία 
(ΕΠΑ) θα λαμβάνεται υπόψη και θα συνεκτιμάται στην ανηγμένη τιμή 
όπως ακριβώς-· 'Άτη περίπτωση των αντισταθμιστικών ωφελημάτων 
(ΑΩ), δεδομένε η ΕΠΑ ανήκει στην κατηγορία I των ΑΩ (Συμπα¬ 
ραγωγή του πρ^ φομήθεια προϊόντος). 

2. ΚΟΣΤΟΣ ΠΡΟΜΗΘΕΙΑΣ - ΓΕΝΙΚΟ ΠΛΑΙΣΙΟ 

α. Για κάθε προμήθεια υπολογίζονται οι πληρωμές που υποχρεούται 
να καταβάλει η Υπηρεσία κάθε περίοδο (μήνας, εξάμηνο, έτος κ.λπ.), 
είτε προς την χρηματοδοτούσα αρχή είτε προς τον προμηθευτή. Στον 

υπολογισμό λαμβάνονται υπόψη: 

- Η χρονική/ποσοστιαία κατανομή των δόσεων. 

- 0 τρόπος και οι όροι χρηματοδότησης (Κρατικός Προϋπολογι¬ 
σμός. Δάνειο). 

- Η πιθανή αναπροσαρμογή και ο τρόπος αναπροσαρμογής των τι¬ 
μών που υπολογίζεται έτσι όπως θα καθορίζεται στην κάθε συγκεκρι¬ 
μένη προσφορά. Καθώς η αναπροσαρμογή των τιμών εξαρτάται από τις 
μελλοντικές και άγνωστες στην Υπηρεσία, αναπροσαρμογές του εργα¬ 
σιακού κόστους και του κόστους των υλικών, θα χρησιμοποιείται σαν 
πρόβλεψη ο μέσος όρος των τελευταίων 60 μηνών (ή 5 ετών) αυτών 
των μεγεθών. Τα μεγέθη αυτά συλλέγονται από τα επίσημα στατιστικά 
στοιχεία της χώρας του προμηθευτή και μπορούν να δίδονται από τον 
προμηθευτή εφόσον έτσι είναι επιθυμητό από την Υπηρεσία. Ακόμη, για 
τα παραπάνω στοιχεία, μπορούν να χρησιμοποιούνται και διεθνείς πη- 
γές ' 

β. Εφόσον η προσφορά δεν είναι σε δραχμές, οι πληρωμές που υπολο¬ 
γίζεται ότι θα οφείλονται προς τον προμηθευτή ή προς την χρηματοδο¬ 
τούσα αρχή, μετατρέπονται σε δραχμές χρησιμοποιώντας την ισοτιμία 
της δραχμής προς το νόμισμα της προσφοράς την ημέρα του διαγωνι¬ 
σμού. 

γ. Οι πληρωμές που προκύπτουν από τους παραπάνω υπολογισμούς 
ανάγονται σε ΠΑΡΟΥΣΑ ΑΞΙΑ με την μέθοδο της σύνθετης κεφαλαιο¬ 
ποίησης. Για την αναγωγή σε ΠΑΡΟΥΣΑ ΑΞΙΑ, θα χρησιμοποιείται το 
επιτόκιο των εξάμηνων ομολόγων του δημοσίου της χώρας του νομί¬ 
σματος στο οποίο γίνεται η προσφορά το οποίο ισχύει την ημέρα του δια¬ 
γωνισμού. Για την αναγωγή σε Παρούσα αξία το μέγεθος της περιόδου 
(μήνας, εξάμηνο, έτος κ.λπ.) θα είναι ίσο με την μικρότερη ακέραιη πε¬ 
ρίοδο για όλες τις προσφορές. Δηλαδή εάν η περίοδος για έναν Προμη¬ 
θευτή είναι το έτος ενώ για έναν άλλον το εξάμηνο, η περίοδος μετρή- 
σεως του χρόνου θα είναι το εξάμηνο. Η ΠΑΡΟΥΣΑ ΑΞΙΑ (ΠΑ) των 
πληρωμών ορίζεται με τον γενικό τύπο 


ΓΙΑ 


ΙΝ 

Σ 


= Ρ + 


+ 


+....+ 


1=0 (1 + ρ)' ■ (1 + ρ)' (1 + ρ) 2 (1+ρΓ 

όπου: Σ: Το σύμβολο του αθροίσματος π.χ. 


. Σ X, = X, + X, + X., 

ι =1 

Ν: Η τελευταία περίοδος πληρωμής 
Ο: Ο χρόνος υπογραφής της συμβάσεως 
ρ: Το επιτόκιο των εξάμηνων ομολόγων του δημοσίου της χώρας 
του νομίσματος στο οποίο γίνεται η προσφορά, που ισχύει την 
ημέρα του διαγωνισμού. Π.χ. εάν το επιτόκιο είναι 20% τότε ρ 
= 20/100 = 0.2 

I: Αύξων αριθμός πληρωμών από Ο έως Ν 
. Ρ^ Η συνολική πληρωμή στην χρονική περίοδο I προς τον προμη¬ 
θευτή ή προς την χρηματοδοτούσα αρχή (ΐ = 0, 1, 2,.Ν). Εί¬ 

ναι δυνατόν σε κάποιες περιόδους να μήν οφείλονται πληρωμές. 
Σε αυτή την περίπτωση το αντίστοιχο Ρ ( είναι μηδέν, 
δ. Για να ληφθεί υπόψη ο χρόνος παράδοσης, που μπορεί να διαφέρει 
από προμηθευτή σε προμηθευτή, το κόστος της προμήθειας υπολογίζε¬ 
ται τελικά ως εξής: 

Κόστος Προμήθειας = ΠΑ(1+Ε)' 
όπου ΠΑ: Παρούσα Αξία 

Ε: Το επιτόκιο εξάμηνων ομολόγων του ελληνικού δημοσίου, που 
ισχύει την ημέρα του διαγωνισμού. 

Τ: Χρόνος παράδοσης του υλικού. 

Όταν η παράδοση του υλικού γίνεται τμηματικά θα χρησιμοποιείται 
ο μέσος χρόνος παράδοσης που υπολογίζεται ως εξής: 

Τ | Π, + Τ,Π,+ Τ,Π. ! +.... + ΤΠ 

τ = -—---— 

100 


όπου: Τ: Μέσος χρόνος παράδοσης. 

Τ ( , Τ.,, Τ, κ.λπ.: οι χρόνοι τμηματικής παράδοσης του υλικού. 

Π ( , Π.„ Π , κ.λπ.: Τα ποσοστά του υλικού που παραδίδονται 
στους αντίστοιχους χρόνους (π.χ. 20, 30, 50). 

Ο παραπάνω τύπος για το κόστος της προμήθειας αξιολογεί το επι¬ 
χειρησιακό κόστος, που προκύπτει από την αναμονή μέχρι την ημερο¬ 
μηνία τελικής παραδάσεως, ίσον με τους τόκους του δεσμευμένου κεφα¬ 
λαίου (ΠΣ). 


3. ΚΟΣΤΟΣ ΠΡΟΜΗΘΕΙΑΣ - ΕΙΔΙΚΕΣ ΚΑΤΕΥΘΥΝΣΕΙΣ 

α. Παρέχονται οδηγίες για τρεις γενικές περιπτώσεις, οι οποίες καλύ¬ 
πτουν το φάσμα των προμηθειών: 

- Προμήθειες που χρηματοδοτούνται εξ ολοκλήρου από τον κρατικό 
προϋπολογισμό. 

- Προμήθειες που χρηματοδοτούνται εξ ολοκλήρου από δάνειο. 

- Προμήθειες που χρηματοδοτούνται μερικώς από τον Κ/Υ και με¬ 
ρικώς από δάνειο. 

Για τυχόν περιπτώσεις που δεν προβλέπονται στις παραπάνω κατη¬ 
γορίες θα γίνεται αξιολόγηση με βάση το ΓΕΝΙΚΟ ΠΛΑΙΣΙΟ της πα¬ 
ραγράφου 2 του παρόντος άρθρου. 

β. Ανάλογα με το ύψος των προμηθειών και για λόγους απλοποίησης 
των υπολογισμών για τις προμήθειες μικρού ύψους, τις διακρίνουμε σε 
δύο κατηγορίες: 

- Προμήθειες άνω των 20.000.000 δραχμών 

- Προμήθειες κάτω των 20.000.000 δραχμών 

Όταν οι προσφορές γίνονται σε ξένο νόμισμα, για τον καθορισμό της 
κατηγορίας στην οποία βρίσκεται η προμήθεια, θα μετατρέπονται οι 
προσφορές σε δραχμές χρησιμοποιώντας την συναλλαγματική ισοτιμία 
της ημέρας του διαγωνισμού. Η μεγαλύτερη σε αξία προσφορά θα καθο¬ 
ρίζει την κατηγορία στην οποία βρίσκεται η προμήθεια. 

βα. ΠΡΟΜΗΘΕΙΕΣ ΑΝΩ ΤΩΝ 20.000.000 ΔΡΑΧΜΩΝ 

Το κόστος της προμήθειας υπολογίζεται με βάση τον τύπο της παρα¬ 
γράφου 2.δ του άρθρου 2. Η παρούσα αξία υπολογίζεται, ανάλογα με 
την περίπτωση, με έναν από τους παρακάτω τρόπους: 

(1) ΧΡΗΜΑΤΟΔΟΤΗΣΗ ΑΠ’ ΕΥΘΕΙΑΣ ΑΠΟ ΤΟΝ ΚΡΑΤΙΚΟ 
ΠΡΟΫΠΟΛΟΓΙΣΜΟ 

Ξ Χϊ (1+Α)' 

ΠΑ = Δ Σ - 

ί = Ο (1 + ρ)' 


όπου: 

ΠΑ: Παρούσα αξία. 

Ξ: Χρόνος εξωφλήσεως του υλικού στον προμηθευτή. Αυτός συμπί¬ 
πτει συχνά, αλλά όχι πάντα, με τον χρόνο τελικής παράδοσης Τ. 

ΐ: Αύξων αριθμός πληρωμών στον προμηθευτή από 0 έως Ξ. 

Χΐ: Ύψος δόσης πληρωμής στον προμηθευτή κατά την περίοδο ί 
(ϊ = 0, 1, 2, 3, .... Ξ) (Χο: Προκαταβολή, ΧΞ:εξώφληση). Μερικές από 
τις ενδιάμεσες δόσεις μπορεί να είναι μηδενικές. Π.χ. Εάν ο προμηθευ¬ 
τής εξωφλείται σε τρεις δόσεις: Την προκαταβολή (1.000.000), ένα 
ποσό σε δυο χρόνια (1.500.000) και ένα ποσό σε 5 χρόνια (εξόφληση, 
1.700.000), τότε Χο = 1.000.000, X, = 0, X, = 1.500.000, 
Χ. ( = 0, X, = 0 και X. = 1.700.000. 

Α: Μέσος Συντελεστής αναπροσαρμογής τιμών (ποσοστό / 100) για 
την δόση (περίοδο) ΐ. Αυτός υπολογίζεται με βάση την παράγραφο 2α. 

Δ: Η Ισοτιμία δραχμής με το νόμισμα στο οποίο γίνεται η προσφορά 
την ημέρα του διαγωνισμού. 

ρ: Το επιτόκιο των εξάμηνων ομολόγων της χώρας του νομίσματος 
στο οποίο γίνεται η προσφορά που ισχύει την ημέρα του διαγωνισμού. 

(2) ΧΡΗΜΑΤΟΔΟΤΗΣΗ ΑΠΟ ΔΑΝΕΙΟ (ΕΜ5 ή άλλο δάνειο εξω¬ 
τερικού). 

Η παρούσα αξία της προμήθειας θα είναι: 


Σ Ρίι 
Ν ί =0 

ΠΑ = Δ Σ - 1 

1 = 0 (1+ρ)' 

όπου: 

Ρίι : Δόση του δανείου για την χρονική περίοδο I που αντιστοιχεί στην 
πληρωμή ί προς τον προμηθευτή (τοκοχρεωλυτική δόση). 


Σ Ρίΐ: είναι το σύνολό των τοκοχρεωλυτικών δόσεων που οφείλονται 
ΐ = Ο από την Υπηρεσία κατά την περίοδο I. 

Ν: Η συνολική διάρκεια του δανείου. 

I: Χρονική στιγμή που κυμαίνεται από 0 έως Ν I = Ο η χρονική 
στιγμή που τίθεται σε ισχύ η σύμβαση. 

Δ: Η Ισοτιμία της δραχμής με το νόμισμα το οποίο γίνεται η προ¬ 
σφορά την ημέρα του διαγωνισμού. 

ρ: Το επιτόκιο των εξάμηνων ομολόγων της χώρας του νομίσματος 
στο οποίο γίνεται η προσφορά που ισχύει την ημέρα του διαγωνισμού. 

Οι τοκοχρεωλυτικές δόσεις υπολογίζονται ανάλογα με τους όρους 
που καθορίζονται από την προσφορά για την περίπτωση που ο προμη¬ 
θευτής προσφέρει δάνειο. Για τις άλλες περιπτώσεις (π.χ. ΕΜ5) χρησι¬ 
μοποιούνται οι ισχύοντες όροι. Το ύψος των τοκοχρεωλυτικών δόσεων 
καθορίζεται με βάση το ύψος της αναπροσαρμοσμένης πληρωμής προς 
τον προμηθευτή (1 + Α)'Χ., όπου Α το ποσοστό αναπροσαρμογής, ο 
υπολογισμός του οποίου καθορίζεται στην παράγραφο 2.α του παρόντος 
άρθρου. Οδηγίες για του υπολογισμό των τοκοχρεωλυτικών δόσεων δί¬ 
δονται στο εγχειρίδιο που θα εκδόσει το ΥΕΘΑ/ΓΑΩ σύμφωνα με το 
Άρθρο 4 της παρούσης. 

(3) ΧΡΗΜΑΤΟΔΟΤΗΣΗ ΑΠΟ ΔΑΝΕΙΟ ΚΑΙ ΑΠ’ ΕΥΘΕΙΑΣ 
ΑΠΟ ΤΟΝ ΚΡΑΤΙΚΟ ΠΡΟΫΠΟΛΟΓΙΣΜΟ. 

Για το τμήμα που χρηματοδοτείται απ’ ευθείας από τον Κ/Υ εφαρ¬ 
μόζονται οι οδηγίες της παραγράφου 3β (1). Για το τμήμα που χρημα¬ 
τοδοτείται από δάνειο εφαρμόζονται οι οδηγίες της παραγράφου 3β (2). 
Το συνολικό κόστος της προμήθειας προκύπτει από το άθροισμα των 
επιμέρους αξιολογήσεων. 

ββ. ΠΡΟΜΗΘΕΙΕΣ ΚΑΤΩ ΤΩΝ 20.000.000 ΔΡΑΧΜΩΝ 

Γιά προμήθειες κάτω των 20.000.000 δρχ. θα χρησιμοποιείται ο 
εξής απλοποιημένος τύπος υπολογισμού του κόστους της προμή¬ 
θειας. 

Κόστος Προμήθειας = (Χο + X, + X., + ... + Χ τ ) + ΧοΤοΕ + 
Χ,Τ,Ε +Χ.,Τ,Ε + ... + X 
όπου: 

Χο: Η Προκαταβολή, X,: Η πρώτη δόση, X,: Η δεύτερη δόση, κ.λπ., 
X : Η τελευταία δόση. 

Το: Ο χρόνος που μεσολαβεί από την προκαταβολή μέχρι την παρά¬ 
δοση, Τ!: Ο χρόνος από την καταβολή της πρώτης δόσης μέχρι την πα¬ 
ράδοση. Τ,: Ο χρόνος από την καταβολή της δεύτερης δόσης μέχρι την 
παράδοση, κ.λπ. 

Ε: Το επιτόκιο των εξάμηνων ομολόγων του ελληνικού δημοσίου, 
που ισχύει την ημέρα του διαγωνισμού. 

ΑΡΘΡΟ 3 

Για την εφαρμογή των παραπάνω θα χρησιμοποιείται πρόγραμμα 
Η/Υ που εκπονήθηκε από το ΥΕΘΑ/ΓΑΩ. Το πρόγραμμα, εκτός από 
τα τελικά αποτελέσματα θα παρουσιάζει αναλυτικά τις πράξεις έτσι 
ώστε να είναι δυνατός ο χειρογραφικός έλεγχος. Σε ειδικές περιπτώσεις 
που το πρόγραμμα Η/Υ δεν προβλέπει όλους τους όρους της προσφοράς 
(π.χ. ειδικούς τρόπους χρηματοδότησης - αποπληρωμή δανείου κ.λπ.) 
να λαμβάνονται τα κατάλληλα μέτρα έτσι ώστε να καλύπτεται έγκαιρα 
και αυτή η περίπτωση από το πρόγραμμα Η/Υ. 

ΑΡΘΡΟ 4 

Το ΥΕΘΑ/ΓΑΩ θα αναλάβει την ευθύνη για την έκδοση εγχειριδίου 
με οδηγίες και παραδείγματα εφαρμογής όσων αναφέρονται παρα¬ 
πάνω. Το εγχειρίδιο θα έχει κυκλοφορήσει το συντομότερο, και όχι αρ¬ 
γότερα από το τέλος Ιανουάριου 1990. 

ΑΡΘΡΟ 5 

Το ΥΕΘΑ/ΓΑΩ θα αναλάβει την ευθύνη για την οργάνωση σεμινα¬ 
ρίου για την σωστή ενημέρωση των εμπλεκομένων στην αξιολόγηση 
των οικονομικών προσφορών. 

ΑΡΘΡΟ 6 

7. Το ΥΕΘΑ/ΓΑΩ θα αναλάβει την αρχική διαχείριση, και ανανέ¬ 
ωση του προγράμματος Η/Υ. Μετά από μία μεταβατική περίοδο τριών 
μηνών, την ευθύνη θα αναλάβουν οι διευθύνσεις πληροφορικής των επι¬ 
τελείων. 

ΑΡΘΡΟ 7 

Το ΥΕΘΑ/ΓΑΩ θα αναλάβει την ευθύνη για τον σχεδίασμά τυποποι¬ 
ημένου πίνακα ερωτηματολογίου που θα αποστέλεται μαζί με την αί¬ 
τηση για προσφορά (ΚΕΡ) στους υποψήφιους προμηθευτές. Θα απαιτεί¬ 
ται η συμπλήρωση του πίνακα από τον προμηθευτή επί ποινή αποκλει¬ 
σμού και η αξιολόγηση θα γίνεται με βάση τα στοιχεία αυτά. 

ΑΡΘΡΟ 8 

Τα Γενικά Επιτελεία αναλαμβάνουν την ευθύνη να παράσχουν εγκαί¬ 
ρως στις αρμόδιες επιτροπές διαγωνισμών τα απαραίτητα στοιχεία (επι¬ 
τόκιο ελληνικής αγοράς, επιτόκιο των χωρών των νομισμάτων στα 


οποία γίνονται οι προσφορές, ισοτιμίες, τα στοιχεία για τον υπολογισμό 
τής μέσης ετήσιες αναπροσαρμογής Α κ.λπ.) για την αξιολόγηση των 
προσφορών με βάση τα αναφερόμενα στην παρούσα. 

ΑΡΘΡΟ 9 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 18 Ιανουάριου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 

-—♦- 

Αριθ. 15652/89 (2) 

Σύσταση ίδιου Νομικού Προσώπου στην Κοινότητα Γκρίκας Νομού Θε¬ 
σπρωτίας με την επωνυμία «Σχολική Επιτροπή Δημοτικού Σχολείου 
Γκρίκας - Ψάκκας και Νηπιαγωγείου Κοινότητας Γκρίκας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1 .Τις διατάξεις του άρθρου 187 του Δ.Κ.Κ. (Π.Δ. 323/89) και την 
αριθ. ΣΤ 26/5.10.88 Κοινή Απόφαση των Υπουργών Εσωτερικών - 
Οικονομικών - Εθνικής Παιδείας και Θρησκευμάτων και Υ.ΓΙΕ.- 
ΧΩ.Δ.Ε., που δημοσιεύθηκε στο αριθ. 732/5.10.88 Φ.Ε.Κ. (τ.Β'). 

2. Την αριθ. 39/89 απόφαση του Κοινοτικού Συμβουλίου Γκρίκας 
περί συστάσεως ίδιου Νομικού Προσώπου με επωνυμία «Σχολική Επι¬ 
τροπή Δημοτικού Σχολείου Γκρίκας - Ψάκκας και Νηπιαγωγείου Κοι¬ 
νότητας Γκρίκας, αποφασίζουμε: 

1. Συνιστούμε στην Κοινότητα Γκρίκας Νομού Θεσπρωτίας ίδιο νο¬ 
μικό πρόσωπο με την επωνυμία «Σχολική Επιτροπή Δημοτικού Σχο¬ 
λείου Γκρίκας - Ψάκκας και Νηπιαγωγείου Κοινότητας Γκρίκας». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικώτερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο αποτελούμενο από: 

α. Τον Πρόεδρο της Κοινότητας Γκρίκας ως Πρόεδρο, 
β) Το Διευθυντή του Δημοτικού Σχολείου, 
γ) Τη Διευθύντρια του Νηπιαγωγείου, 
δ) Ένα Κοινοτικό σύμβουλο 

ε) Τον Πρόεδρο του Συλλόγου Γονέων και Κηδεμόνων. 

4. Η θητεία του πρώτου Δ.Σ. του νομικού αυτού προσώπου λήγει με 
την λήξη της παρούσας κοινοτικής περιόδου. Η θητεία των μελών του 
Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού προσώπου είναι: 

α) Ετήσια επιχορήγηση της κοινότητας με ποσοστό 5% επί των τα¬ 
κτικών εσόδων αυτής και όχι κάτω από 100.000 δραχμές, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομέν^ων πραγμάτων ή υπη¬ 
ρεσιών. ^ 

ε) Πρόσοδοι από την περιουσία. Περιουσία του ανωτέρω νομικού προ¬ 
σώπου είναι όλη η κινητή και ακίνητη περιουσία που έχουν σήμερα το 
3/θέσιο Δημοτικό Σχολείο Γκρίκας - Ψάκκας και το μονοθέσιο Νηπια¬ 
γωγείο Γ κρίκας. 

6. Το Νομικό πρόσωπο εκπροσωπείται στα δικαστήρια και σε κάθε 

δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Ηγουμενίτσα, 11 Ιανουάριου 1990 
Ο Νομάρχης 

ΣΠΤΡΟΣ ΜΕΝΕΛΑΟΥ ΜΑΛΑΞΙΑΝΑΚΗΣ 

-♦- 

Αριθ- ΑΤ/Γ1/53315/28.12,89 (3) 

Ανανέωση άδειας λειτουργίας εργαστηρίου Πυρηνικής Ιατρικής «Ο ΙΠ¬ 
ΠΟΚΡΑΤΗΣ» κατηγ. Α-2 στην οδό Τσιμισκή 66 στη Θεσ/νίκη. 

Ο ΝΟΜΑΡΧΗΣ ΘΕΣ/ΝΙΚΗΣ 

Με τη ΔΥ/Γ1/53315/28.12.89 απόφαση του Νομάρχη Θεσ/ 
νίκης, που εκδόθηκε σύμφωνα με τις διατάξεις των άρθρων 4 του Ν.Δ. 
181/1974 και Π.Δ. 470/83 ανανεώθηκε η άδεια λειτουργίας εργα¬ 
στηρίου Πυρηνικής Ιατρικής «Ο ΙΠΠΟΚΡΑΤΗΣ» στην οδό Τσιμισκή 
66 στην Θεσ/νίκη κατηγ. Α-2 με υπεύθυνο Πυρηνικό γιατρό τον Νικ. 
Καρατζά. και φυσικό την Πολ. Κωστάκη. Η ισχύς της ανανέωσης λήγει 
31.12.1991. 

Θεσ/νίκη, 28 Δεκεμβρίου 1989 

Η Νομάρχης 
ΑΣΗΜΙΝΑ ΞΗΡΟΤΥΡΗ 

-♦- 

Αριθ. ΕΣ 35424 (4) 

Σύσταση νομικού προσώπου «στην Κοινότητα Πλατανίων Νομού Ιωαν- 
νίνων με την επωνυμία «ΚΟΙΝΟΤΙΚΗ ΒΙΒΛΙΟΘΗΚΗ ΠΛΑΤΑ- 
ΝΙΩΝ (ΤΣΕΡΙΤΣΑΝΩΝ). 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Την 37/1989 απόφαση του Κοινοτικού Συμβουλίου Πλατανίων, 
αποφασίζουμε: 

1. Συστήνουμε ίδιο νομικό πρόσωπο με την επωνυμία «ΚΟΙΝΟΤΙΚΗ 
ΒΙΒΛΙΟΘΗΚΗ ΠΛΑΤΑΝΙΩΝ (ΤΣΕΡΙΤΣΑΝΩΝ)» στην Κοινότητα 
Πλατανίων του Νομού Ιωαννίνων. 

2. Σκοπός του Νομικού αυτού προσώπου είναι η οργάνωση και λει¬ 
τουργία της υπάρχουσας Κοινοτικής βιβλιοθήκης με βιβλία μορφωτι¬ 
κού γενικά περιεχομένου, που θα προμηθευτεί πλέον αυτών που διαθέτει 
η βιβλιοθήκη και εν γένει η εξόφληση του Πνευματικού Επιπέδου των 
κατοίκων της. 

3. Πόροι του Νομικού Προσώπου είναι: 

α. Η ετήσια επιχορήγηση της Κοινότητας, ανάλογο ποσό της οποίας 
θα γράφετε στον προϋπολογισμό κάθε χρόνο. 

β. Επιχορηγήσεις από το Δημόσιο (Υπουργείο Παιδείας, Υπουργείο 
Πολιτισμού και Επιστημών). 

γ. Εισφορές δωρεές, κληρονομιές, κληροδοσίες κ.λπ. από μέρους 
κάθε φυσικού ή νομικού προσώπου. 

δ. Δωρεές σε χρηματικά ποσά ή βιβλία άλλων φορέων κρατικών ή 
μη. 

4. Το νομικό πρόσωπο διοικείται από πενταμελές (5) Διοικητικό 
Συμβούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο 
β) Τρεις Κοινοτικούς Συμβούλους οι οποίοι ορίζονται από το Κ.Σ. με 
απόφασή του 

γ) Έναν Εκπρόσωπο του Μορφωτικού Συλλόγου Πλατανίων (Τσερί- 
τσανα). ο εκπρόσωπος του Μορφωτικού Συλλόγου θα ορίζεται με από¬ 
φαση του Δ.Σ. 

Μέχρι να ορισθεί εκπρόσωπος του Συλλόγου ή μέχρι να πληρωθεί 
οποιαδήποτε θέση μέλους που κενούται το Δ.Σ. λειτουργεί με την ελλιπή 
σύνθεσή του. αν ο αριθμός των μελών δεν είναι κατώτερος αυτού που 
απαιτείται για το σχηματισμό απαρτίας. 

Το Δ.Σ. εκλέγει από τα μέλη του Αντιπρόσωπο, Γραμματέα και Τα- 
μία. 

Η Θητεία του Δ.Σ. ακολουθεί την κοινοτική περίοδο. 

Το Νομικό πρόσωπο εκπροσωπείται στα δικαστήρια και σε κάθε 
άλλη Αρχή από τον Πρόεδρο και όταν αυτός κωλύεται η απουσιάζει από 


τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Ιωάννινα, 5 Ιανουάριου 1990 
Ο Νομάρχης 

ΙΩΑΝ. ΚΑΛΟΓΕΙΤΟΝΑΣ 

-♦- 

Αριθ. ΕΣ 34131/89 ' (5) 

Τροποποίηση Οργανισμού Εσωτερικής Υπηρεσίας της Κοινότητας Πε¬ 
ράματος Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις: του άρθρου 12 του Ν. 1188/1981 περί κυρώσεως 
του Κώδικος «περί καταστάσεως προσωπικού οργανισμού τοπικής αυ- 
τοδιοικήσεως» β) του Νόμου 1586/1986 «Βαθμολογική διάρθρωση 
των θέσεων του Δημοσίου, νομικών προσώπων δημοσίου δικαίου και 
των Οργανισμών Τοπικής Αυτοδιοίκησης και άλλες διατάξεις» 

γ) του Π.Δ. 37Α/1987 μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων νομι¬ 
κών προσώπων δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 
1586/1986». 

2) Την εγκύκλιο του Υπουργείου Προεδρίας της Κυβερνήσεως αριθ. 
ΔΙΚΠΡ/Φ2/36/3210/ 1.4.1987 «Διευκρινήσεις για την εφαρμογή 
του νέου βαθμολογίου». 

3) Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων β) 75643/16.1.1987» Διευκρινήσεις στην εφαρ¬ 
μογή του νέου βαθμολογίου και γ) 27111/13.7.1987» Διευκρινήσεις 
σε διατάξεις του Ν. 1586/1986. 

4) Το αριθ. 4403/20.1.1988 έγγραφο του ανωτέρω υπουρ¬ 
γείου. 

5) Την 116/1988 απόφαση του Κοινοτικού Συμβουλίου Περάματος 
με την οποία τροποποιεί τον Οργανισμό Εσωτερικής Υπηρεσίας της 
Κοινότητας αυτής και τον προσαρμόζει στις διατάξεις του Ν. 1586/86. 

6) Την 12/17.10.89 σύμφωνη γνωμοδότηση του Υπηρεσιακού 
Συμβουλίου του άρθρου 14 Ν. 1586/86, αποφασίζουμε: 

Εγκρίνουμε την 116/1989 απόφαση του Κοινοτικού Συμβουλίου 
Περάματος με την οποία τροποποιείται ο Οργανισμός Εσωτερικής Υπη¬ 
ρεσίας της Κοινότητας αυτής, που ψηφίστηκε αρχικά με την 13/65 
απόφαση του Κοινοτικού Συμβουλίου, εγκρίθηκε με την 10750/65 
όμοια της Νομαρχίας και τροποποιήθηκε με τις 51/68, 53/76, 9/78, 
32/80 και 4/82 αποφάσεις του κοινοτικού Συμβουλίου που εγκρίθη- 
καν με τις 645/69, 40066/76, 19811/78, 34288/80/81 και 
21067/1984 όμοιες της Νομαρχίας ως εξής: 

Τροποποιούμε τον ισχύοντα οργανισμό της Εσωτερικής υπηρεσίας 
της κοινότητας με τη σύσταση μιας (1) οργανικής θέσης μερικής απα¬ 
σχόλησης με σύμβαση εργασίας ιδιωτικού δικαίου αορίστου χρόνου, 
οδοκαθαριστή πενταώρου (δώρου) απασχολήσεως ημερησίους, του άρ¬ 
θρου 2 του Ο.Ε.Υ. τροποποιουμένου, ως κατωτέρω: 

Άρθρο 2 

ΤΕΧΝΙΚΗ ΥΠΗΡΕΣΙΑ 

Θέσεις μερικής απασχόλησης με σύμβαση εργασίας ιδιωτικού δι¬ 
καίου αορίστου χρόνου, άρθρο 35 παρ. 23 Ν. 1735/87. Μία (1) θέση 
οδοκαθαριστή. 

Η απασχόληση του οδοκαθαριστή ορίζεται σε πέντε (5) ώρες ημερη¬ 
σίους. 

Κατά τα λοιπά ισχύει ο Ο.Ε.Υ. όπως ψηφίστηκε με την 57/84 από¬ 
φαση του Κ.Σ. 

Η παρούσα να δημοσιευθεί στην Εφημερίδα της Κυβερνήσεως. 

Ιωάννινα, 5 Ιανουάριου 1990 

Με εντολή Νομάρχη 
Ο Διευθυντής 
Β. ΑΝΑΣΤΑΣΙΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ, Β.28288 (6) 

Σύσταση αναπτυξιακού συνδέσμου κοινοτήτων με την επωνυμία «Ανα¬ 
πτυξιακός Σύνδεσμος Δήμου Καρδίτσας και Πέριξ κοινοτήτων» στο 
Νομό Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 183 του δημοτικού και κοιν. κώδικα 
(Π.Δ. 76/85). 

2. Την αριθ. 21449/28.7.87 κοινή απόφαση των Υπουργών Εθνι¬ 
κής Οικονομίας. Εσωτερικών και Περιβάλλοντος, Χωροταξίας και Δη¬ 
μοσίων Έργων «Ορισμός Γεωγραφικών ενοτήτων Νομού Καρδίτσας» 
που δημοσιεύθηκε στο αριθ. 476/3.9.87 ΦΕΚ τ. Β. 

3. Τις αριθ. 8/89, 5/89, 40/89. 49/89, 44/89, 4/89, 10/89, 
81/89.5/89, 18/89.4/89. 8/89. 50/89. 21/89, 56/89, 32/89, 
αποφάσεις του δημοτικού συμβουλίου Καρδίτσας και των κοινοτικών 
συμβουλίων Αγίου Γεωργίου, Αμπελικού, Αρτεσιανού, Γεωργικού Ζαί'- 
μίου. Καλλιφωνίου. Καρδιτσομάγουλας, Κρύας Βρύσης, Μέλισσας, 
Μητρόπολης. Ξυνονερίου. Παλαιοκλησίου, Πορτίτσας, Ρούσσου και 
Φράγκου που λήφθηκαν νομότυπα σχετικά με τη σύσταση αναπτυξια¬ 
κού συνδέσμου κοινοτήτων στην 1η ενότητα με την επωνυμία «Αναπτυ¬ 
ξιακός σύνδεσμος Δήμου Καρδίτσας και Πέριξ κοινοτήτων», αποφασί¬ 
ζουμε: 

1. Επικυρώνουμε τις ανωτέρω αποφάσεις των κοινοτικών συμβου¬ 
λίων που αφορούν τη σύσταση αναπτυξιακού συνδέσμου κοινοτήτων με 
την επωνυμία «Αναπτυξιακός σύνδεσμος Δήμου Καρδίτσας και Πέριξ 
κοινοτήτων» αποτελούμενος από τον Δήμο Καρδίτσας και τις Κοινότη¬ 
τες Αγίου Γεωργίου. Αμπελικού, Αρτεσιανού, Γεωργικού Ζαϊμίου, 
Καλλιφωνίου. Καρδιτσομάγουλας. Κρύας Βρύσης, Μέλισσας, Μητρό¬ 
πολης. Ξυνονερίου. Παλαιοκκλησίου, Πορτίτσας, Ρούσσου και Φρά¬ 
γκου. 

2. Σκοποί του ανωτέρω αναπτυξιακού συνδέσμου είναι: 

α) Η εκπόνηση χωροταξικού·.σχεδίου και η μελέτη προγράμματος 
ανάπτυξης της περιοχής. 

β) Η υποβοήθηση των ΟΤΑ του συνδέσμου στη καταγραφή και ιε- 
ράρχιση των αναγκών, στην αξιολόγηση των αναγκαίων έργων υποδο¬ 
μής και στον προγραμματισμό τους. 

γ) Η δημιουργία ή η επέκταση Τεχνικών υπηρεσιών και η στελέχωσή 
τους με το κατάλληλο επιστημονικό και τεχνικό προσωπικό. 

δ) Η μελέτη, κατασκευή, διαχείριση και συντήρηση των έργων τεχνι¬ 
κής υποδομής που θα του αναθέτουν οι ΟΤΑ. 

ε) Η προμήθεια μηχανημάτων και υλικών για την, κατασκευή και συ¬ 
ντήρηση έργων. 

στ) Η προστασία του περιβάλλοντος, 
ζ) Η αντιπυρική προστασία των δασών της περιοχής, 
η) Η μελέτη, κατασκευή, διαχείριση και συντήρηση συστημάτων 
ύδρευσης αποχέτευσης ΟΤΑ. 

θ) Η καθαριότητα καθώς και η συλλογή, αποκομιδή, η διάθεση και 
επεξεργασία των απορριμμάτων. 

ι) Η τουριστική ανάπτυξη της περιοχής των ΟΤΑ. 
κ) Η προμήθεια και διαχείριση συγκοινωνιακών μέσων καθώς και η 
μέριμνα για την εξασφάλιση γης για βοσκή των ζώων των δημοτών και 
βελτίωση βοσκοτόπων. 

3. Έσοδα αναπτυξιακού συνδέσμου είναι: 

α) Εισφορά των μελών (2%) επί των τακτικών εσόδων του προηγου¬ 
μένου έτους. 

β) Πρόσοδοι από την περιουσία του συνδέσμου, 
γ) Δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή νομικά πρόσωπα ή οργανισμούς κ.λπ. 

δ) Πρόσοδοι από τους φόρους, τέλη δικαιώματα που επιβάλλονται 
υπέρ του συνδέσμου. 

ε) Επιχορήγηση από τους φορείς του Δημόσιου Τομέα (άρθρο 1 παρ. 
6 Ν. 1256/82) για την εκτέλεση έργων, την κάλυψη διαφόρων δαπα¬ 
νών και την πληρωμή των αποδοχών του προσωπικού του συνδέσμου. 

4. Έδρα του συνδέσμου ορίζεται ο Δήμος Καρδίτσας. 

5. Χρονική διάρκεια του συνδέσμου είναι δέκα (10) χρόνια. 

Η διοίκηση, αρμοδιότητες και λειτουργία των οργάνων του συνδέ¬ 
σμου καθώς και τρόπος διαχείρισής του θα διέπεται από τα προβλεπό- 
μενα από τις ισχύουσες διατάξεις του ΔΚΚ. 


Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 3 Ιανουάριου 1990 

Ο Νομαρχών Δ/ντης 

ΕΜΜΑΝ. ΑΝΤΙΜΗΣΑΡΗΣ 

- ♦ - 

Αριθ. 91 - (7) 

Σύσταση Τ.Ο.Ε.Β. Πλαγίων Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 

Έχοντας υπόψη: 

1. Το άρθρο 16 παρ. 1 του Ν.Δ. 3881/58 «Περί έργων Ε.Β.». 

2. Το άρθρο 18 του από 13.9.59 Β.Δ. «Περί Ο.Ε.Ε.». 

3. Το Π.Δ. 332/83 «Περί μεταβίβασης αρμοδιοτήτων του Υπ. Γε¬ 
ωργίας στους Νομάρχες». 

4. Την απόφαση του Υπ. Γεωργίας με αριθμό 123389/724/902/ 
4.3.80 «Περί ενιαίου τύπου καταστατικού των Τ.Ο.Ε.Β.». 

5. Το Πρακτικό της από 8.1.90 Ιδρυτικής Συν/σης του Τ.Ο.Ε.Β. 
από την οποία εγκρίθηκε το καταστατικό. 

6. Τη σχετική εισήγηση επί του θέματος του Τμήματος Ε.Β. Κιλκίς, 
αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων (Τ.Ο.Ε.Β.) 
με την επωνυμία Τ.Ο.Ε.Β. Πλαγίων με έδρα τα Πλάγια Παιονίας του 
Νομού Κιλκίς. 

2. Εγκρίνουμε το καταστατικό του παραπάνω Τ.Ο.Ε.Β. αποτελού- 
μενο από 50 άρθρα με τις παρακάτω προσθήκες που έγιναν από την 
Ιδρυτική Συν/ση του Οργανισμού. 

α) Στο άρθρο 1 μετά την λέξη Επωνυμία, προστίθεται «ΤΟΕΒ Πλα¬ 
γίων». 

β) Τα κενά του άρθρου 2 συμπληρώνονται κατά σειρά ως εξής: 
Επαρχία Παιονίας Ν. Κιλκίς, 
γ) Τα κενά του άρθρου 3 συμπληρώνονται ως εξής: 
γΐ) Μετά την λέξη έκταση προστίθεται ο αριθμός 1400 στρέμματα. 
γ2) Αρδευτικό δίκτυο Πλαγίων λειτουργεί, 
δ) Τα κενά του άρθρου 10 συμπληρώνονται ως εξής: 
δΐ) Στην παράγραφο 4 μετά την λέξη κλίμακα προστίθεται. 
Μέλος αντιπροσωπεύον έκταση από 1 στρεμ. και άνω μέχρι 20 στρ. 
ψήφοι 1 

Μέλος αντιπροσωπεύον έκταση άνω των 20 στρεμ. ψήφοι 2 
δ2) Στην παράγραφο 5 μετά την φράση δικαιοδοσίας αυτού, προστί¬ 
θεται ο αριθμός «20» και μετά την λέξη κάτωθι προστίθεται Πλάγια 20. 
ε) Τα κενά του άρθρου 18 συμπληρώνονται ως εξής: 
της παραγράφου 1 με τον αριθμό «5» και της παραγράφου 2 με τους 
αριθμούς «5» και «3». 

στ) Τα κενά του άρθρου 19 συμπληρώνονται με τους αριθμούς «2» 
και «2». 

ζ) Το κενό του άρθρου 22 συμπληρώνεται με τον αριθμό «3». 
η) Τα κενά του άρθρου 33 συμπληρώνονται κατά σειρά με τους αριθ¬ 
μούς «100», «10», «1». 

3. Η ισχύς της αποφάσεως αυτής αρχίζει από σήμερα. 

4. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 

Κιλκίς, 10 Ιανουάριου 1990 
Ο Νομάρχης 

ΙΩΑΝ. ΕΜΜΑΝΟΥΗΛΙΔΗΣ 

-*- 

Αριθ. 525 (8) 

Έγκριση Πρακτικού Ε.Ρ.Φ. Λιμένα Νάξου. 

Ο ΕΠΑΡΧΟΣ ΝΑΞΟΥ 

Έχοντας υπόψη: 

1. Τις διατάξεις της κοινής απόφασης αριθ. 117756/66 Υπ. Εργα¬ 
σίας και Εμπορικής Ναυτιλίας όπως τροποποιήθηκαν και συμπληρώθη¬ 
καν μεταγενέστερα. 

2. Το Πρακτικό Ε.Ρ.Φ.Λ. Νάξου 07/1989. 

3. Το αριθ. 8147/Δ. 512/21.4.89 έγγραφο του Υπ. Εθνικής Οικο¬ 
νομίας. 

4. Το αριθ. 13929/22.5.89 έγγραφο του Υπ. Εργασίας. 

5. Την αριθ. 2418/4.2.86 απόφαση Νομάρχη Κυκλάδων «περί πα¬ 
ροχής εξουσιοδότησης για άσκηση αρμοδιοτήτων στους Επάρχους Άν¬ 
δρου. Θήρας. Μήλου και Νάξου, αποφασίζουμε:. 

Εγκρίνουμε το Πρακτικό Ε.Ρ.Φ.Λ. Νάξου αρ. 07/89 και τροπο¬ 
ποιούμε το άρθρο 18 παρ. 2 του κανονισμού Λειτουργίας και παροχών 
ΚΑΦ Λιμένα Νάξου ως εξής: 

Το ποσό της βάσης της εφάπαξ αποζημίωσης των εξερχομένων από 
το επάγγελμα φορτ/τών αυξάνεται από 100.000 δραχμές σε 130.000 
δραχμές για κάθε χρόνο συμμετοχής στο ΚΑΦ πέρα της δεκαετίας και 
μέχρι 20 έτη το ποσό των 12.000 δραχμών αυξάνεται σε 15.000 
δραχμές. 

Για κάθε χρόνο συμμετοχής από 21 έτη και άνω από 13.000 δραχ¬ 
μές σε 17.000 δραχμές. 

Ανώτατο ποσό εφάπαξ αποζημίωσης είναι 450.000 δραχμές. 

Κλάσμα χρόνου μεγαλύτερο των 6 μηνών θεωρείται πλήρες έτος 
όσον αφορά την προσαύξηση του ποσού της εφάπαξ αποζημίωσης, όχι 
όμως και για την εδραίωση δικαιώματος παροχής. 

Νάξος, 9 Οκτωβρίου 1989 
Ο Έπαρχος 

ΑΝΤΩΝΗΣ ΜΑΛΑΓΑΡΗΣ 

-♦- 

Αριθ. 31662 (9) 

Υπαγωγή του μόνιμου Προσωπικού της Κοινότητας Αγ. Νικολάου Ν. 

Μεσσηνίας στις διατάξεις του Ν, 1188/81. 

Ο ΝΟΜΑΡΧΗΣ ΜΕΣΣΗΝΙΑΣ 

Με τη 31662/89/4.1.1990 απόφαση του Νομάρχη Μεσσηνίας, 
που εκδόθηκε σύμφωνα με τις διατάξεις του άρθρου 3 του Ν. 1188/81 
όπως τροποποιήθηκαν με τις όμοιες του άρθρου 30 του Π.Δ. 37Α/ 
26.1.87 και ύστερα από σύμφωνη γνωμοδότησή του Υπηρεσιακού 
Συμβουλίου του άρθρου 14 παρ. 9 του Ν. 1586/86, υπάγεται στις δαι- 
τάξεις του Α' μέρους του Ν. 1188/81, το μόνιμο προσωπικό της κοινό¬ 
τητας Αγ. Νικολάου γιατί συντρέχουν οι οικονομικές προϋποθέσεις που 
προβλέπονται από τις ανωτέρω διατάξεις. 

Καλαμάτα. 4 Ιανουάριου 1990 

Ο Νομαρχών Δ/ντής 

ΝΙΚ. ΠΟΛΙΤΗΣ 

-♦- 

Αριθ. Ε.13.301 (10) 

Σύσταση Δημοτικής Επιχείρησης στο Δήμο Ξάνθης Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις της παρ. 3 του άρθρου 260 του Π.Δ/τος 323/89 
(Δημοτικός και Κοινοτικός κώδικας). 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ.Β'. 

3. Την απόφαση του Δημοτικού Συμβουλίου Ξάνθης 193/89 του 
Νομού Ξάνθης. 

4. Το Π.Δ/γμα 250/89 που δημοσιεύτηκε στο 118/Α/10.5.89 
ΦΕΚ «Μεταβίβαση αρμοδιοτήτων του Υπουργού Εσωτερικών στους 
Νομάρχες», αποφασίζουμε: 

1. Συνιστάται στο Δήμο Ξάνθης του Νομού Ξάνθης Επιχείρηση με 
την επωνυμία «Δημοτική Επιχείρηση Ανάπτυξης Ξάνθης», ως ίδιο νο¬ 
μικό πρόσωπο ιδιωτικού δικαίου το οποίο διέπεται από τις διατάξεις 
των άρθρων 260 έως 267. 270, 274 και 287 του Π.Δ. 323/89 
(Δ.Κ.Κ.). 

2. Σκοπός της επιχείρησης είναι σε πρώτη φάση η αξιοποίηση του οι¬ 
κοπέδου του Δήμου Ξάνθης και η κατασκευή ξενοδοχειακής μονάδας 
που θα συμβάλλει στην τουριστική ανάπτυξη της πόλης κα στην αντιμε¬ 
τώπιση του προβλήματος έλλειψης φοιτητικής στέγης της Ξάνθης. 

3. Η Επιχείρηση διοικείται από επταμελές (7) διοικητικό συμβούλιο 
που τα μέλη του ορίζονται μαζί με αναπληρωτές από το Δημ. Συμβού¬ 
λιο. 

Απο τα μέλη του διοικητικού συμβουλίου δύο (2) είναι αιρετοί εκπρό¬ 
σωποι του Δήμου, ένα (1) είναι εκπρόσωπος των εργαζομένων στην 
Επιχείρηση, αν αυτή απασχολεί περισσότερους από είκοσι (20) εργαζό¬ 
μενους. ένα (1) είναι εκπρόσωπος του Εμπορικού και Βιομηχανικού 
Επιμελητηρίου Ξάνθης και τα υπόλοιπα τρία (3) μέλη είναι δημότες ή 


κάτοικοι του Δήμου Ξάνθης, που έχουν πείρα ή γνώσεις σχετικές με το 
αντικείμενο της επιχείρησης. 

4. Η διάρκεια της επιχείρησης είναι (99) χρόνια από τη δημοσίευση 
της απόφασης αυτής στην Εφημερίδα της Κυβερνήσεως. 

5. Έδρα της επιχείρησης είναι ο Δήμος Ξάνθης. 

6. Το Κεφάλαιο που διαθέτει ο Δήμος Ξάνθης στην Επιχείρηση είναι: 
α) Περιουσιακά στοιχεία ως εξής: Οικόπεδο ιδιοκτησίας του αξίας 

82.351.335 δρχ., εμβαδού 1.457,03 Μ2 όπως φαίνεται στο τοπο¬ 
γραφικό διάγραμμα του μηνός Ιουλίου του έτους 1987 που συντάχθηκε 
από τον τοπογράφο μηνανικό Θεόδωρο Τριβέλλα και ορίζεται με τα 
στοιχεία ΑΒΓΔΕΖΗΘΑ. 

β) Μετρητά ποσό 3.152.000 δρχ. 

7. Πόροι της Επιχείρησης είναι τα έσοδα από την άσκηση της δρα- 
στηριότητάς της, οι πρόσοδοι από την περιουσία της, δάνεια, κληρονο¬ 
μιές, εισφορές, δωρεές, και λοιπές επιχορηγήσεις. 

8. Η επιχείρηση διαλύεται: 

α) με απόφαση του Δημοτικού Συμβουλίου, με την απόλυτη πλειοψη- 
φία των μελών του και απόφαση του Νομάρχη. 

β) όταν λήξει χωρίς να παραταθεί η διάρκεια της Επιχείρησης και 
γ) σε περίπτωση πτώχευσης της επιχείρησης. 

Τη διάλυση της Επιχείρησης ακολουθεί η εκκαθάριση. Εκτός από 
την περίπτωση της πτώχευσης, η εκκαθάριση γίνεται από εκκαθαριστές 
που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της Επιχείρησης. 

Το υπόλοιπο περιέρχεται στο Δήμο Ξάνθης. 

9. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις, διατάξεις του Π. Δ/τος 323/89 (Δ.Κ.Κ.) και την με 
αριθμό 25027/2.4.1984 απόφαση του Υπουργού Εσωτερικών, που 
δημοσιεύτηκε στο ΦΕΚ 244/19.4.1984, τεύχος Β'. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 19 Ιανουάριου 1990 

Ο Νομάρχης 
ΚΩΝ. ΘΑΝΟΠΟΥΛΟΣ 

-♦- 

Αριθ. 20320/89 (11) 

Σύσταση κοινοτικής επιχείρησης με την επωνυμία «Λουτρά Λουτρακιού 
Πέλλας» αμιγής κοινοτική επιχείρηση στην κοινότητα Λουτρακιού 
Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του άρθρου 260 του Π.Δ. 323/89 (ΦΕΚ 146/ 
1.6.89). 

2. Την απόφαση του ΥΠ.ΕΣ. με αριθμό 25027/9.4.1984 που δη¬ 
μοσιεύτηκε στο 244/19.4.84 ΦΕΚ τ.Β' 

3. Το Π.Δ. 250/89, που αφορά την μεταβίβαση αρμοδιοτήτων του 
ΥΠ.ΕΣ. στους Νομάρχες. 

4. Την αριθμ. 54/89 απόφαση του Κοινοτικού Συμβουλίου Λουτρα¬ 
κιού «περί συστάσεως αμιγούς κοινοτικής επιχείρησης Λουτρών Λου¬ 
τρακιού, αποφασίζουμε: 

1. Συνιστάται στην Κοιν/τα Λουτρακιού κοινοτική επιχείρηση Με 
την επωνυμία «Λουτρά Λουτρακιού Πέλλας» - αμιγής κοινοτική Επιχεί¬ 
ρηση» ως ίδιο νομικό πρόσωπο ιδιωτικού δικαίου το οποίο διέπεται από 
τις διατάξεις των άρθρων 260_έως και 267 του Π.Δ. 323/89 (Δημοτι¬ 
κός και Κοινοτικός Κώδικας). 

2. Σκοποί της Επιχείρησης είναι: η Εκμετάλλευση των λουτρών: 
α) Για την παροχή υπηρεσιών και β) Για την πραγματοποίηση εσό¬ 
δων. 

3. Η Επιχείρηση διοικείται από 5μελές διοικητικό συμβούλιο, που τα 
μέλη του ορίζονται μαζί με τους αναπληρωτές, από το Κοινοτικό Συμ¬ 
βούλιο. Από τα μέλη του Δ/κού Συμβ/λίου τρία (3) θα είναι αιρετοί εκ¬ 
πρόσωποι της Κοιν/τας, ένας (1) θα είναι εκπρόσωπος μαζικού φορέα 
της Κοιν/τας και ένας (1) θα είναι κάτοικος της Κοιν/τας που θα έχει 
πείρα και γνώσεις σχετικές με το αντικείμενο της Επιχείρησης. 

Σαν μέλη του Δ/κού Συμβ/λίου, προστίθεται και ένας (1) εκπρόσω¬ 
πος των εργαζομένων (χωρίς αλλαγή της συστατικής πράξης) όταν η 

Επιχείρηση απασχολεί περισσότερους από είκοσι (20) εργαζομένους. 

4. Η διάρκεια της Επιχείρησης θα είναι δέκα (10) χρόνια από της δη¬ 
μοσίευσης της απόφασης αυτής στην εφημερίδα της Κυβερνήσεως. 

5. Έδρα της Επιχείρησης ορίζεται η Κοιν/τα Λουτρακιού Νομού 
Πέλλας. 

6. Τα περιουσιακά στοιχεία που διαθέτει η Κοιν/τα Λουτρακιού στην 
Επιχείρηση όπως αποτιμήθηκαν σύμφωνα με τις διατάξεις του άρθρου 
9 του Ν. 2190/20 είναι: 

Το αρχικό κεφάλαιο της Επιχείρησης από 535.886.500 δρχ. και 
προέρχεται από τις παρακάτω εισφορές περιουσιακών στοιχείων της 
Κοιν/τας: 

α) Από εισφορά κατά κυριότητα οικοπέδου έκτασης 71.881 τ.μ. 
αξίας 287.524.000 δρχ. 

β) Από εισφορά κατά κυριότητα ένδεκα (11) κτησμάτων συνολικού 
όγκου 15041.Οίμ' αξίας 217.886.500 δρχ. 

γ) Από εισφορά κατά κυριότητα μιας γεννήτριας παραγωγής Ηλε¬ 
κτρικού ρεύματος αξίας 10.000.000 δρχ. 

δ) Από εισφορά κατά κυριότητα επίπλων και σκευών και διάφορος 
εξοπλισμός αξίας 8.604.000 δρχ. 

ε) Από εισφορά κατά κυριότητα διαφόρων ηλεκτροσυσκευών και μη¬ 
χανών αξίας 5.115.000 δρχ. 

στ) Από εισφορά κατά κυριότητα κλινοσκεπασμάτων και ιματισμού 
αξίας 6.480.000 δρχ. και 

ζ) Από μετρητά 1.000.000 δρχ. που θα αποτελόσουν το αρχικό κε¬ 
φάλαιο κίνησης. 

7. Η Επιχείρηση διαλύεται: 

α) Με απόφαση του Κοιν/κού Συμβ/ου (με απόλυτη πλειοψηφία των 
χελών) και απόφαση του Νομάρχη. 

β) Σε περίπτωση πτωχεύσεως της Επιχείρησης, τη διάλυση της Επι¬ 
χείρησης ακολουθεί η εκκαθάριση. 

Εκτός από τη περίπτωση της πτώχευσης, η εκκαθάριση θα γίνεται 
από εκκαθαριστή που ορίζεται από το κοινοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, πληρώνονται τα χρέη της Επιχείρησης και τα υπό¬ 
λοιπα περιουσιακά στοιχεία περιέρχονται στην Κοινότητα.' 

8. Η συγκρότηση, η λειτουργία και οι αρμοδιότητες των οργάνων Δ/ 
ιης. η Οργάνωση, η Λειτουργία, διαχείριση, ο διαχειριστικός έλεγχος 
και η εποπτεία της Επιχείρησης διέπονται από τις σχετικές με τις δημο¬ 
τικές και κοινοτικές επιχειρήσεις διατάξεις του Π.Δ. 323/89 ΔΚΚ) και 
χε την αριθμ. 25027/9.4.84 απόφαση του Υπουργού των Εσωτερι¬ 
κών. που δημοσιεύτηκε στο ΦΕΚ 244/19.4.84 τεύχος Β' 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 10 Ιανουάριου 1990 

Ο Νομάρχης 
Μ. ΤΖΙΑΣΤΟΥΔΗΣ 

-♦- 

λριθ. 7 (12) 

Σύσταση νομικού προσώπου στην Κοινότητα Φρ. Μετοχίων του Νομού 
Ρεθύμνης με την επωνυμία «Σχολική Επιτροπή Δημοτικού και Νη¬ 
πιαγωγείου Φρ. Μετοχίων». 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ/γμα 323/89). 

2. Τις όμοιες του Ν. 1566/85. 

3. Τη Δ4/162/28.3.89 κανονιστική απόφαση των Υπουργών Εσω- 
:ερικών και Οικονομικών, Εθνικής Παιδείας και Θρησκευμάτων και 
1 εριβάλλοντος Χωροταξίας και Δημοσίων Έργων και 

4. Τη 37/89 απόφαση του Κοινοτικού Συμβουλίου Φρ. Μετοχίων 
του λήφθηκε νομότυπα. 

5. Τη Δ4/392/21.8.89 κοινή απόφαση των Υπουργών, αποφασί¬ 


ζουμε: 

Συνιστούμε στην Κοινότητα Φρ. Μετοχίων του Νομού Ρεθύμνης ίδιο 
νομικό πρόσωπο με την επωνυμία: «Σχολική Επιτροπή Δημοτικού και 
Νηπιαγωγείου Φρ. Μετοχίων». 

2. Σκοπός του νομικού προσώπου είναι: η διαχείρηση των πιστώ¬ 
σεων που διατίθενται για τις λειτουργικές δαπάνες καθαριότητας, θέρ¬ 
μανσης, φωτισμού, ύδρευσης, τηλεφώνου, αποχέτευσης, αναλωσίμων 
υλικών κλπ. 

- η εκτέλεση μικρών έργων για επισκευή και συντήρηση των διδα¬ 
κτηρίων. 

- η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικεϊται από πενταμελές (5) διοικητικό συμ¬ 
βούλιο αποτελούμενο από: 

α) εκάστοτε Πρόεδρο Κοινότητας ως Πρόεδρο. 

β) εκάστοτε διευθυντή του Νηπιαγωγείου Φρ. Μετοχίων. 

γ) εκάστοτε διευθυντή του Δημ. Σχολείου Φρ. Μετοχίων. 

δ) εκπρόσωπο του συλλόγου γονέων και κηδεμόνων των μαθητών 
του Νηπιαγωγείου Φρ. Μετοχίων. 

ε) εκπρόσωπο του συλλόγου γονέων, και κηδεμόνων του Δημοτικού 
Σχολείου Φρ. Μετοχίων. 

4. Η θητεία του πρώτου διοικητικού συμβουλίου λήγει με τη λήξη 
της παρούσης κοινοτικής περιόδου. 

Η θητεία των μελών του διοικητικού συμβουλίου ακολουθεί τη κοινο¬ 
τική περίοδο. 

Το Διοικητικό Συμβούλιο εκλέγει αντιπρόεδρο και γραμματέα. 

5. Πόροι του νομικού προσώπου είναι: 

- ετήσια επιχορήγηση της Κοινότητας 20.000 δραχμές. 

- ετήσια επιχορήγηση του Κράτους. 

- κάθε είδους εισφορές, δωρεές, κληρονομιές, κληροδοσίες. 

- είσπραξη από το αντίτιμο των παρεχομένων πραγμάτων ή υπηρε¬ 
σιών. 

- πρόσοδα από τη περιουσία του. 

6. Περιουσία: 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από το πρόεδρο του διοικητικού συμβουλίου και όταν αυ¬ 
τός απουσιάζει ή κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Ρέθυμνο, 11 Ιανουάριου 1990 

Ο Νομάρχης 
ΑΝΤ. ΓΡΗΓΟΡΑΚΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(13) 

α) Στο ΦΕΚ 921 τ.Β'/29.12.1989, στη σελίδα 8794, όπου δημο¬ 
σιεύτηκε ή απόφαση 1125646/955/0015/ΠΟΛ. 1271, στην όγδοη 
γραμμή από το τέλος διορθώνεται το εσφαλμένο «του Ν. 809/88...», 
. στο ορθό «...του Ν. 1809/88». 

β) Στο ΦΕΚ 931 τ. Β'/29.12.1989, στη σελίδα 8895, όπου δημο¬ 
σιεύτηκε η απόφαση 1127421/974/0015, στην προτελευταία 
γραμμή της παραγρ. 1 (δέκατη ένατη γραμμή από την αρχή) διορθώνε¬ 
ται το εσφαλμένο «του προϊσταμένου» στο ορθό «του παρισταμένου». 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

(λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β 

» 

12.500 

Υ) 

» 

» 

» 

Π 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

') 

» 

» 

» 

Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















